kardosdrur/scandi-wiki huggingface dataset:
Marstal Kirke

Marstal kirke Ærø er opført i 1738. Før den tid benyttedes Rise Kirke. Kirkens tværskib er fra 1772 og tårnet fra 1920. 7 kirkeskibe vidner om byens tilknytning til havet og søfartens udvikling fra 1700-tallets jagt til vor tids coaster. Middelalderdøbefonten er opstillet 1870, stammer fra Tranderup Kirke og afløste en transportabel font på en trefod af træ. De blå bænke symboliserer havet og evigheden, mens den røde farve på alter og prædikestol minder om Jesu blod og kjortel og er samtidig kærlighedens farve. Altertavlen er malet af marine- og grønlandsmaler Jens Erik Carl Rasmussen i 1881 og forestiller Jesus, der stilner stormen på Genesaret Sø. På den nu nedlagte kirkegård findes gamle gravstene samt mindeplade for de omkomne marstalske søfolk i de to verdenskrige. Kirkegården er flyttet uden for byen 1896 på grund af pladsmangel. Kirken er forsynet med et Frobeniusorgel fra 1973 og udbygget 1995 til i alt 16 stemmer .

Referencer

Eksterne henvisninger 

 Marstal Kirke  hos Nordens Kirker
 Marstal Kirke hos KortTilKirken.dk
 Marstal Kirke hos danmarkskirker.natmus.dk (Danmarks Kirker, Nationalmuseet)

Kirker i Ærø Kommune
Kirke
Kirker i Fyens Stift
Kirker i Svendborg Amt
Ole Vinding

Ole Vinding (født Winding 5. februar 1906 i København, død 31. august 1985 i Virum) var en dansk forfatter og journalist.

Ole Vinding blev især kendt i offentligheden med sin radioserie Et bymenneske i naturen som han i flere år lavede for Danmarks Radio.

Studerede kunst i Paris – herfra stammer en del bøger om fransk kunst.
Korrespondent for Politiken 1926-35; ved Ekstrabladet 1935-1945, derefter rejsende korrespondent og kronikør.

Ole Windings far, forfatteren Andreas Vinding ændrede i 1927 efternavnet til Vinding. Moderen, skuespillerinden Antoinette (Agis) Winding, bibeholdt "W"-et. Ole Winding er nok mest kendt under det oprindelige efternavn, selv om hans første udgivelse var med anvendelse af Winding-formen. 1955 gift med Karin Gamst Nielsen. Hans søn er radio- og tv-produceren Thomas Winding.

Litterære værker 
 1928 Oversætter-debut: Jules Romain: Knock eller Medicinens triumf (dramatik, opført 23. november 1928 på Betty Nansen Teatret, trykt 1941)
 1937 Debut i bogform: Spanien i nærbilleder (rejseberetning, under navnet Ole Winding)
 1943 Foraaret i Fransk Kunst
 1944 Dalilas saks (noveller)
 1946 Grønland 1945
 1947 Franske Streger
 1963 Erindringer eller breve: Vejen til den halve verden
 1966 Markant, kendt eller udbredt værk: Et bymenneske i naturen radioserie samt artikelserie i Berlingske Weekend Avis)
 1968 Foran spejlet : Hørespil
 1971 Danmark dejligst - eller værst?
 1976 Morgenpassiarer
 1980 Erindringer eller breve: Nat og dag
 1981 Et bymenneske i naturen - dagbogsblade fra 70'ernes miljødebat
 1985 Ærefrygt for livet

Litterære priser 
 1946 Cavling-prisen
 1966 Madame Hollatz' Legat
 1984 Statens Kunstfond. Engangsydelse

Eksterne henvisninger 
 (no) Ole vinding i Scenewebarkivet
Ole Vinding på Dansk Forfatterleksikon
 

Rejsebogsforfattere fra Danmark i 1900-tallet
Oversættere fra Danmark
Journalister ved Politiken
Dansksprogede forfattere fra Danmark
Cavlingprismodtagere
Haveselskabet

Det Kongelige Danske Haveselskab, kaldet Haveselskabet, er en dansk landsdækkende selvstændig og almennyttig forening, med rødder tilbage til 1830. Haveselskabet har omkring 30.000 medlemmer hovedsageligt privatpersoner med interesse i haven.

I 2007 blev det besluttet, at Det kongelige danske Haveselskab, Det Danske Haveselskab, Det Danske Haveselskab – Øerne og Det Jydske Haveselskab skulle lægges sammen til én juridisk enhed. Fusionen skete 1. januar 2008.

Haveselskabet er på landsplan inddelt i 18 afdelinger, hvoraf halvdelen igen er opdelt i kredse. Hver kreds og afdeling ledes af en bestyrelse, som vælges blandt medlemmerne på lokale generalforsamlinger og som på frivilligt plan arbejder med de lokale arrangementer i den enkelte kreds eller afdeling. I alt er der omkring 850 frivillige i Haveselskabets bestyrelser. Haveselskabets øverste ledelse er Repræsentantskabet, som består af repræsentanter fra de 18 lokale afdelinger og deres kredse. Repræsentantskabet vælger Hovedbestyrelsen og Haveselskabets formand ved direkte valg. Hovedbestyrelsen ansætter direktøren og leder sekretariatet. I 2011 tiltrådte Charlotte Garby som direktør for Haveselskabet.

Haveselskabet har og driver Haveselskabets Have på Frederiksberg og havde indtil 1. januar 2011 inspirationshave på Clausholm ved Hadsten.

Haveselskabet står bag haveshowet Cph Garden, som blev afholdt første gang i 2017.

Medlemmer får 10 gange årligt tilsendt magasinet Haven, Danmarks største havemagasin, som udvikles og produceres af redaktionen i sekretariatet. Endvidere beskæftiger sekretariatet en rådgivning, som betjener medlemmerne og vejleder omkring havedyrkning, planter, buske, træer m.m.

Formål

Haveselskabets formål er at tale haveejernes sag og varetage deres interesser samt skabe, udvikle og formidle fællesskaber mellem haveinteresserede. Endvidere formidles faglig rådgivning om haver og grønne områder.

Arrangementer
Haveselskabets omkring 120 afdelinger og kredse planlægger og afholder hvert år mere end 1.000 arrangementer. Disse omfatter plantemarkeder, åbne haver, haverejser og foredrag med mere.

Udgivelser

Haveselskabet udgiver medlemsbladet Haven, som udkommer 10 gange om året, forskellige havebøger og faglige tekster samt et særligt nyhedsbrev til medlemmer men også et til andre andre interesserede.

Kilder

Eksterne henvisninger
Haveselskabet.dk
Luise Skak-Nielsen: "Blomster-elskerne & havesagen, historien om Det kongelige danske Haveselskab 1830-2005"

Foreninger fra Danmark
Etableret i 2008
Haven (blad)

Haven er medlemsblad for Haveselskabet. Det er Danmarks største haveblad med omkring 180.000 læsere. Bladet udgives 10 gange om året, og hovedformålet er at formidle viden, inspiration og rådgivning om havers indretning, æstetik, pleje og brug på et højt fagligt niveau.

Haven forsøger at favne havekulturen så bredt som muligt, i respekt for både historien og de nyeste strømninger. Læserne skal udfordres og engageres med holdninger og meninger. Bladet vil aktivt understøtte danskernes samvær og daglige liv med og i den nære natur omkring boligen.

Haven bliver til i tæt samarbejde med de bedste skribenter og fagfolk og produceres i et økonomisk og politisk uafhængigt miljø.

Eksterne henvisninger
Haven.dk

Tidsskrifter fra Danmark
Twilight Frontier

Twilight Frontier (黄昏フロンティア Tasogare Frontier, eller Tasofro) er en japansk doujin-spiludvikler. De er bemærket for at lave efterligninger af andre spil i høj kvalitet.

Udgivelser 
 Eternal Fighter Zero – Et 2D kampspil baseret på One: Kagayaku Kisetsu e, Moon., Kanon og Air. Senere udgaver inkludere:
 Eternal Fighter Zero -RENEWAL-
 Eternal Fighter Zero: Blue Sky Edition
 Eternal Fighter Zero: Bad Moon Edition
 Eternal Fighter Zero -Memorial-
 Immaterial and Missing Power – Et 2D kampspil der er del af Touhou Project; et samarbejde med Team Shanghai Alice.
 Gensōkyoku Bassui (幻想曲抜萃) – Spillets OST.
 MarisaLa (スーパーマリサランド, "Super Marisa Land") – Et platformspil der er en parodi af både Super Mario Land og Touhou.
 MegaMari (メガマリ -魔理沙の野望-) – Et actionspil der gør grin med Touhou i Mega Man-stil. Udgivet i maj 2006.
 Higurashi Daybreak – Et 3D third-person shooter baseret på Higurashi no Naku Koro ni, skrevet i samarbejde med 07th Expansion.
 Higurashi Daybreak Kai – udvidelsespakken til Higurashi Daybreak. Udgivet den 22. april 2007.
 Higurashi Daybreak Original Soundtrack – Spillets OST. Udgivet den 22. april 2007.
 Defend the library! (ぱちゅコン！, "Patchucon!") – Et real time strategy spil baseret på Touhou, udgivet den 31. december 2007.
 Scarlet Weather Rhapsody (東方緋想天) – Et kampspil i stil med Immaterial and Missing Power og del af den officielle Touhou Project-serie, nummereret som 10.5. Det blev udgivet til betatest ved Reitaisai i 2007. Udgivet ved Reitaisai 5 den 25. maj 2008.
 Zenjinrui no Tenrakuroku (全人類ノ天楽録) – Spillets OST.

Nøglepersoner 
 海原いるか (Umihara Iruka) — General Producer/Figur Grafik/System Grafik/Script/Lydeffekter
 ののたろう (Nono Tarō) — Chef Programmør
 KuMa — Assisterende Programmør
 alphes — Figur Grafik
 スペクター (Specter) — Figur Grafik
 長谷川イワシ (Hasegawa Iwashi) — Figur Grafik/Baggrund Grafik
 GOME — Figur Grafik
 JUN — Lydeffekter
 NKZ — Musik

Referencer

Eksterne henvisninger 
 Officiel hjemmeside

Computerspilsvirksomheder fra Japan
Koldinghus Len

Koldinghus Len bestod i senmiddelalderen af Brusk Herred, Jerlev Herred og Holmans Herred samt halvdelen af Andst Herred. Lensmanden havde sæde på Koldinghus.

Kong Valdemar Atterdags mundskænk og formentlig også rigsråd, Henning Meinstrup, der efter kongens død havde holdt med mecklenburgerne og opholdt sig i Holsten, var allerede før 1389 taget til nåde igen og var i en periode lensmand på Koldinghus. Fra 1390 – 1396 var den sønderjyske væbner Johannes Thommesen Lindenov lensmand. Han afløstes af Mogens Munk, som fik Koldinghus og Rosborg 1406, men døde allerede 1410. Mogens Munk efterfulgtes af svigersønnen Claus Joensen Lange, som kendes 1419-23. Flensborgs mangeårige forsvarer Morten Jensen Gyrstinge er måske flyttet til Koldinghus allerede straks efter Flensborgs overgivelse i 1431; i hvert fald er han høvedsmand her i 1437 og sandsynligvis endnu under bondeoprøret 1439, hvor han nævnes i "bondebestemmelserne" i traktaten mellem rigsrådet og Hertug Adolf (søn af Grev Gerhard). Han afløstes på Koldinghus af den nye hofmesters søn og nyslåede rigsråd, Niels Eriksen Gyldenstjerne.

I 1557, blev Hønborg len ved kongelig befaling lagt ind under Koldinghus Len.

Eksterne kilder/henvisninger 
 Kristian Erslev:  Danmark-Norges Len og Lensmænd 1596-1660, 1885

Len i Danmark
Kia Carens

Kia Carens er en personbilsmodel fra bilfabrikanten Kia Motors, som i Nordamerika sælges under betegnelsen Rondo. Modellen bygges i dag i fjerde generation og var fabrikantens første kompakte MPV. Den første generation kom på markedet i april 1999. I 2002 gennemgik Carens et facelift og gik ind i anden generation. Den tredje generation introduceredes i 2006 og produceredes frem til foråret 2013, hvor fjerde generation blev introduceret.


Carens I (1999−2002) 

Den første generation af Carens kom på markedet i 1999 og blev bygget de følgende tre år. Modellens firecylindrede 1,8-liters benzinmotor ydede 81 kW (110 hk).

Tekniske specifikationer

Carens II (2002−2006) 

Carens gennemgik et kraftigt facelift i 2002. Den anden modelgeneration så optisk betydeligt mere moderne ud end forgængeren, og blev uden større modifikationer bygget frem til 2006.

Tekniske specifikationer

Carens III (2006−2013) 

Den tredje modelgeneration af Kia Carens præsenteredes på Salon International del Automovil de Madrid den 25. maj 2006. Bilen var komplet nyudviklet og baseret på platformen fra Kia Magentis. I Kias modelprogram var Carens III ved introduktionen placeret mellem den lille mellemklassebil cee'd og den større MPV Carnival. Carens fandtes med såvel fem som syv siddepladser.

Motorprogrammet omfattede en 2,0-liters benzinmotor med 106 kW (144 hk) samt en 2,0-liters commonrail-dieselmotor med 103 kW (140 hk). Benzinmotoren var kombineret med en femtrins manuel gearkasse, mens dieselmotoren havde seks gear. Begge motorer kunne som alternativ udstyres med firetrins automatgear.

I slutningen af 2010 fik Carens et facelift, som udefra kunne kendes på en ny kølergrill. Motorprogrammet blev ligeledes ændret og omfattede nu to benzinmotorer på 1,6 og 2,0 liter med 97 kW (132 hk) hhv. 106 kW (144 hk) samt en 1,6-liters dieselmotor med 85 kW (115 hk) eller 94 kW (128 hk).

I USA hed modellen Rondo og fandtes med følgende benzinmotorer:
 2,4 R4 129 kW (175 hk)
 2,7 V6 141 kW (192 hk)

Sikkerhed 
Modellen blev i 2007 kollisionstestet af Euro NCAP med et resultat på fire stjerner ud af fem mulige.

Tekniske specifikationer

Carens IV (2013−2019) 

Den fjerde modelgeneration af Carens blev præsenteret på Paris Motor Show 2012. Modellen er ca. 20 mm kortere, 15 mm smallere og 40 mm lavere end forgængeren, men til gengæld er akselafstanden 50 mm større med i alt 2,75 m.

Carens IV findes med to benzin- og én dieselmotor. Benzinmotorerne på 1,6 og 2,0 liter med direkte indsprøjtning yder 99 kW (135 hk) hhv. 130 kW (177 hk), mens dieselmotoren på 1,7 liter findes i to effekttrin, 85 kW (115 hk) og 100 kW (136 hk).

I USA markedsføres modellen foreløbig ikke længere.

Sikkerhed 
Modellen blev i 2013 kollisionstestet af Euro NCAP med et resultat på fem stjerner ud af fem mulige.

Tekniske specifikationer  

 Denne motor findes ikke på det danske modelprogram

Kilder

Eksterne henvisninger 

 Officielt websted

Carens
Kompakte MPV'er
Forhjulstrukne biler
Biler introduceret i 1999
Biler fra 1990'erne
Biler fra 2000'erne
Biler fra 2010'erne
Smalfilm

Smalfilm er en teknisk betegnelse for fotografisk film med en bredde som er mindre end 35 mm.

Smalfilm findes i flere formateringer: Ensidig eller dobbeltsidig med fremføringsperforering.

Endvidere findes smalfilm i 16 mm og i 8 mm bredde.

8 mm smalfilm findes ligeledes med ensidig eller dobbeltsidig med fremføringsperforering. Den dobbeltsidige 8 mm er faktisk en 16 mm film, som ved fremkaldelse blev spaltet til ensidig 8 mm film. Perforeringen til 8 mm smalfilm findes endvidere i flere udgaver. Super8 og "almindelig". I Super8-formatet er hullerne mindre for at give større udnyttelsesgrad af filmbasen til selve billedet.

Endelig findes en 9,5 mm variant med perforering mellem billederne i midten af filmstrimlen. Det giver mulighed for billede i næsten hele strimlens bredde og dermed en bedre billedkvalitet. 

Man klippede filmene hjemme med en filmsplejcer og tilhørende film cement eller med film tape, når man skulle redigerede dem færdig. Videoen fyldte sjældent mere end 5 minutter, optaget på de 8mm-ruller 

Film- og videoteknologi
F348 Hvidbjørnen

Hvidbjørnen, med skrognummer F348, var et dansk inspektionsskib. Hans Hedtoft-katastrofen den 30. januar 1959 ved Grønland bevirkede, at der blev bygget fire inspektionsskibe af Hvidbjørnen-klassen i starten af 1960'erne. Hvidbjørnen-klassen bestod, udover Hvidbjørnen, af inspektionsskibene Vædderen, Ingolf og Fylla.

Skibet medførte helikopter, fra starten en fransk Alouette III, som senere afløstes af den britiske Westland Lynx.

I 1976 blev endnu et inspektionsskib bygget. Det nye skib, som kun overfladisk lignede de fire øvrige, hed Beskytteren. Beskytteren skulle supplere de fire inspektionsskibe af Hvidbjørnen-klassen, idet ændringen af fiskerigrænserne fra 12 til 200 sømil nødvendiggjorde en langt mere intensiveret fiskeriinspektion.

Andet 
Til afløsning af Beskytteren og Hvidbjørnen-klassen blev i starten af 1990'erne bygget fire inspektionsskibe af Thetis-klassen. Også et af disse skibe fik navnet Hvidbjørnen, men med skrognummer F360.

Referencer 

Inspektionsskibe fra Danmark
De små skibe ved Dunkerque

De små skibe ved Dunkerque var betegnelsen for 700 private både over 30 fod drevet for motor, der sejlede fra Ramsgate i England til Dunkerque i Frankrig for at hjælpe til ved evakueringen af de allierede styrker der. Operation Dynamo, som evakueringen blev kaldt, foregik i perioden mellem den 26. maj og den 4. juni 1940, og over 330.000 tropper blev evakueret. 

De allierede tropper var blevet afskåret fra at trække sig tilbage til Frankrig af en knibtangsmanøvre fra den tyske hær, og blev af den britiske premierminister Winston Churchill betragtet som det største militære nederlag for den britiske hær i århundreder, og det så ud til at det ville føre til det britisk nederlag i krigen, da det efterlod Storbritannien åbent for en invasion fra Nazityskland. På grund af det lave vand kunne britiske destroyere ikke nå ind til strandene og soldaterne måtte vade ud til krigsskibene. Mange tilbragte mange timer i vand til skuldrene. 

Den 27. maj ringede små-båds afdelingen af det britiske ministerium for skibsfart til bådebyggere langs kysten og bad dem om at samle alle både med lav dybgang, som kunne sejle i lavt vand. Der blev peget på fritidsbåde, private sejlbåde og motorbåde der lå tøjret ved Themsen og langs englands syd- og østkyst. Nogle af dem blev hentet med ejerens tilladelse – og med ejere som insisterende på at sejle dem – mens andre blev rekvireret af regeringen uden at der var tid til at kontakte ejerne. Bådene blev kontrolleret for sødygtighed og blev derpå tanket op og ført til Ramsgate for at sejle til Dunkerque. 

Da de nåede til Frankrig blev nogle af bådene sat til at sejle frem og tilbage mellem strandene og destroyerne, der lå på dybt vand, med soldater. Andre færgede hundreder af soldater pakket som sardiner tilbage til Ramsgate, mens de var beskyttet fra luften af Royal Air Force, da Luftwaffe forsøgte at angribe skibene fra luften. I løbet af 9 dage blev 192.226 britiske og 139.000 franske soldater — i alt 331.226 — reddet af de 700 små skibe og omkring 220 krigsskibe. Redningsoperationen betød, at en militær katastrofe blev ændret til en historie om heltemod, som hjalp med til at bære de britiske styrker og det britiske folk gennem krigen. Det var under behandlingen af denne operations succes i Underhuset den 4. juni 1940, at Churchill holdt en af sine mest berømte taler: 

Video af Churchill's tale 

Begrebet "ånden fra Dunkerque" bruges stadig til at beskrive mod og solidaritet i modgang.

Se også 
Slaget om Frankrig
Slaget ved Dunkerque
Operation Dynamo

Notes

Yderligere læsning 
The Association of Dunkirk Little Ships .
Hjuldamperen "Medway Queen", med tilnavnet "Heroine of Dunkirk" .
52' Express Cruiser "Breda", tidligere kaldet "Dab II" .
Knowles, David J. Escape From Catastrophe, 1940 Dunkirk. Knowles Publishing, 2000.

Frankrig under 2. verdenskrig
Skibe fra 2. verdenskrig fra Storbritannien
Furth (Niederbayern)

Furth er en kommune i Landkreis Landshut, i regierungsbezirk Niederbayern i den tyske delstat Bayern. Den ligger godt 12 km nordvewt for Landshut, og er administrationsby for Verwaltungsgemeinschaft Furth.

Eksterne henvisninger 

Hallertau
Geisenhausen

Geisenhausen er en købstad (markt) i Landkreis Landshut, i regierungsbezirk Niederbayern i den tyske delstat Bayern.

Geografi 
Byen ligger i dalen til floden Kleine Vils omkring 10 kilometer sydøst for byen Landshut, mellem byerne Landshut og Vilsbiburg.

Inddeling 
Kommunen består ud over Geisenhausen af disse landsbyer og bebyggelser:
 Albanstetten
 Diemannskirchen
 Hörlkam
 Hermannskirchen
 Holzhausen
 Salksdorf
 Johannesbergham
 Westersbergham
 Stephansbergham
 Irlach
 Feldkirchen
I 1978 blev de tidligere selvstændige kommuner Bergham, Diemannskirchen, Holzhausen og Salksdorf indlemmet i Geisenhausen.

Trafik 
Geisenhausen ligger ved Bundesstraße 299 (Landshut-Altötting). Byen ligger ved jernbanen Landshut–Mühldorf–Salzburg.

Eksterne henvisninger
Brejning (Vejle Kommune)

Brejning er en by i Sydjylland med , beliggende i Gauerslund Sogn på sydsiden af Vejle Fjord, nær Vejle. Byen befinder sig i Vejle Kommune og hører til Region Syddanmark.

Brejning har en station, en efterskole, en kirke og en havn. Stationsbyen er næsten vokset sammen med byen Gauerslund. I Brejning ligger også Comwell Kellers park, et hotel i Kellers park.

Kellers park er en del af området ved byen, ud mod Vejle Fjord, der oprindelig rummede Den Kellerske Anstalt. Anstalten var et nu nedlagt forsorgscenter under Statens Åndssvageforsorg, der eksisterede fra 1901 til 1980. Anstalten fik med sine mange arbejdspladser stor betydning for byens vækst.

Brejning rummer også en frivillig café, som drives af de lokale beboere. Den har lokalitet på samme sted, som det gamle "Hotel Brejning" lå placeret.  
Byen er stadig præget af at være en institutionsby, dog er institutionerne nu moderniseret, og de gamle anstalter bruges som før nævnt til andre faciliteter, som efterskole, hotel, lejeligheder osv.

Fra Brejning er der knap 14 kilometer til Vejle, 14 til Fredericia og knap 36 til Kolding.

Rapperen og skuespilleren Hadi Ka-koush og sangeren Mazen Ismail, der sammen udgør popduoen Lagix, kommer begge fra Brejning.

Kilder 

Byer i Vejle Kommune
Ramiz Alia

Ramiz Tafë Alia (18. oktober 1925 – 7. oktober 2011) var en albansk kommunistisk politiker, der var den 2. og sidste leder af det kommunistiske Albanien fra 1985 til 1991 og den 1. præsident i Republikken Albanien fra 1991 til 1992. Han var udpeget af Enver Hoxha som dennes efterfølger og overtog magten efter Hoxhas død i 1985. I 1992 blev han arresteret, mistænkt for korruption. 2 år senere blev han dømt til 8 års fængsel, for at have krænket menneskers rettigheder, og for at have misbrugt sin magt.

Kildehenvisninger 

Albaniens præsidenter
Politikere fra Albanien
Kommunister fra Albanien
Personer fra Shkodër
Rexhep Meidani

Rexhep Kemal Meidani (født 17. august 1944) er en albansk fysiker og politiker, der var Albaniens præsident fra 1997 til 2002. Han tilhører Albaniens Socialistiske Parti (PS).

Han blev uddannet fra det naturvidenskabelige fakultet ved Universitetet i Tirana i 1966. Frem til 1996 arbejdede han som professor og dekan ved samme universitet. 

Under det første demokratiske valg i Albanien i 1991 var han leder af den centrale valgkomité og mellem 1992 og 1996 var han leder for det albanske center for menneskerettigheder. I 1996 sluttede han sig til det albanske socialistparti og blev senere samme år udnævnt til partiets leder.

Ved valget 24. juli 1997 var Meidani leder for en venstrekoalition og blev udnævnt til præsident. Han afløste Sali Berisha. I 2002 blev han afløst som præsident af Alfred Moisiu.

Eksterne henvisninger 

 Albaniens præsident – officiel website (engelsk og albansk) 

Albaniens præsidenter
Politikere fra Albanien
Personer fra Tirana
Gerzen

Gerzen er en kommune i Landkreis Landshut, i regierungsbezirk Niederbayern i den tyske delstat Bayern. Byen er administrationsby for Verwaltungsgemeinschaft Gerzen.

Geografi 
Gerzen ligger i Region Landshut i dalen til floden Vils omkring 10 kilometer nordøst for byen Vilsbiburg.
 
I kommunen ligger ud over Gerzen, landsbyerne Jesendorf og Lichtenhaag.

Eksterne henvisninger
Brejning Kirke (Vejle Kommune)

Brejning Kirke ligger i Brejning, Gauerslund Sogn, Haderslev Stift, Vejle Kommune, i det tidligere Holmans Herred Vejle Amt. Kirken er indviet i 1967 og er tegnet af Mogens Koch. Kirke har form som en bispehue.

I 1934 nedsattes en kirkekomite med det formål at få opført en kirke på stedet, man henvendte sig i 1941 til arkitekt Mogens Koch, som tegnede den nuværende kirke, i følge flere kilder chokerede det moderne formsprog dele af komiteen og byggeriet blev udsat; ifølge kirkens brochure var det imidlertid primært økonomiske problemer som medførte, at kirken først blev opført i 1965-67. Den ottekantede kirke består af prismeflader, som gennemskæres af et stort sadeltag, der kan minde om en bispehue. Denne udformning var et indlæg fra arkitekten i debatten om 1900-tallets kirkearkitektur, hvor man kopierede den romanske og gotiske kirkearkitektur, samt de mange kirkerestaureringer, hvor man fjernede senere tilføjelser og førte kirkerne tilbage til den "oprindelige" romanske stil. Her hentydede Mogens Koch især til Storch, som havde ændret Bjernede kirke radikalt. Bjernede kirke var i slutningen af 1800-tallet udformet som en bispehue, men Storch mente at arkæologiske undersøgelser kunne påvise, at kirken oprindelig havde været en rundkirke, udformet som man ser den i dag. Mogens Koch mente, man skulle lade bygningerne stå som de havde udviklet sig gennem tiderne.

Østvæggen har mønstermuring, der fremstiller Livets Træ, som udspringer fra det enkle alter. Altertæppet er tegnet af Mogens Koch og er syet af kvinder fra sognet. Døbefonten består af en tolvkantet kumme af ølandskalk på muret fod. Prædikestol og orgelfacade er tegnet af Mogens Koch. På østvæggen er ophængt et krucifiks, udført af Gunnar Hansen. I præsteværelset er ophængt to relieffer af Gunnar Hansen.

Eksterne kilder og henvisninger 

 Brejning Kirke  hos nordenskirker.dk
 Brejning Kirke hos KortTilKirken.dk
 Brochure om Brejning Kirke 

Kirker i Vejle Kommune
Kirker i Haderslev Stift
Kirker i Vejle Amt